ปู งดตอบนาฬิกาดังปลดฟ้าผ่า เผยสาเหตุถูก แมทธิว ลบรูปทิ้ง (คลิป)
ปู ไปรยา งดตอบเรื่องนาฬิกาดัง ร่อนจดหมายปลดกลางอากาศ บอกได้ชี้แจงผ่านสื่อไปแล้ว ตอนนี้ให้ทีมทนายจัดการให้อยู่ หากมีความคืบหน้าจะแจ้งให้ทราบ ส่วนอาการของคุณพ่อที่เข้ารับการผ่าตัดหัวใจตอนนี้ดีขึ้นแล้ว ส่วนเรื่องความรักกับแมทธิว บราก นั้น เป็นเพราะตนทำงานหนักมากเกิน ทำให้ฝ่ายชายต้องเตือนด้วยการลบรูปในไอจี และบอกสถานะตอนนี้กับแมทธิวคบกันเป็นแฟน ,หลังจากที่มีจดหมายร่อนจากโอเมก้า ปลดนางเอกสาว ปู ไปรยา เนื่องจากได้ทำผิดสัญญาข้อตกลง และนางเอกสาวก็ได้ชี้แจงผ่านเฟซบุ๊กส่วนตัวไปแล้ว และในวันนี้สาวปูได้มาร่วมงานงานแถลงข่าวนิทรรศการภาพถ่าย รักไร้พรมแดน หรือ Love is Boundless ณ ชั้น M สยามพารากอน ,นักข่าวก็ได้ไปสัมภาษณ์นางเอกสาวเรื่องดังกล่าว อีกทั้งอัพเดตเรื่องราวหัวใจกับหนุ่ม แมทธิว บราก ที่ฝ่ายชายลบรูปในไอจีทิ้ง และอาการป่วยของคุณพ่อ ซึ่งสาวปูเผยว่า ,ปูขออนุญาตชี้แจงเรื่องนี้สั้นๆ ปูชี้แจงทุกอย่างชัดเจนไปแล้ว ทางปูเป็นมืออาชีพ ปูจะไม่เอาเรื่องในที่ประชุมมาคุยผ่านสื่อ ปูจะทิ้งเรื่องให้ทีมทนายไปจัดการต่อ เพราะชี้แจงหมดแล้ว,รอเจรจากันก่อนดีกว่า ปูมีความเคารพในการทำงานในวงการนี้ ปูไม่มีทางที่จะเอาเรื่องที่ไม่ดีมาพูดถึงสินค้าไหน มันเป็นการทำงาน ธุรกิจ เป็นการสื่อสารกัน ไม่เกี่ยวกับความรู้สึก,รอทางกฎหมายดีกว่าขออนุญาตชี้แจงแค่นี้จริงๆ ให้เกียรติทางสินค้า เมื่อไหร่ที่ปูได้รับความคืบหน้า ปูจะชี้แจงเป็นทางการแบบคราวที่แล้ว เพราะปูเชื่อว่าปูจะไม่ใช้สื่อในการพูดถึงคนอื่นในแง่ลบ ไม่เคยทำตั้งแต่ต้นและจะไม่เริ่มวันนี้ ต้องรอจริงๆ เพราะเรื่องอื่นมันไม่เหมาะสม,ส่วนเรื่องคุณพ่อเข้าโรงพยาบาล 2 รอบ คือเข้าไปแล้วรอบนึงผ่าตัดโรคหัวใจ ตอนนั้นอยู่นิวยอร์ก น้องชายโทรมาว่าพ่อเข้าห้องผ่าตัด ก็เป็นเรื่องที่ทุกคนก็ได้เผชิญหน้ากับเรื่องพวกนี้ พอเราโตขึ้นพ่อแม่ก็อายุมากขึ้น บางครั้งโตขึ้นปูก็ทำงานเยอะไป จนไม่มีเวลาให้ท่านเท่าที่ควร เพราะเรามัวห่วงเรื่องการดูแลเขาในเรื่องเงินหรือความสะดวกสบายๆ แต่จริงๆ สิ่งที่เขาต้องการมากที่สุดคือลูกสาวยืนอยู่เคียงข้างเขา,ปู ไม่เคยรู้ว่าพ่อป่วยเป็นโรคหัวใจ นี่คือครั้งแรกที่ได้ทราบ แต่โชคดีที่ได้รู้เร็ว ก็รักษาได้ทัน ท่านจะได้อยู่กับปูนานๆ ปูเป็นคนที่รักครอบครัว ครอบครัวคือทุกสิ่งทุกอย่าง ตอนนี้อาการดีขึ้นแล้ว พอลงเครื่องมานี่ปูน้ำตากลั้นไม่อยู่ 24 ชม.ที่อยู่บนเครื่องบินนึกอะไรไม่ออก อยากอยู่ในห้องที่โรงพยาบาลไวๆ,จะลดงานมั้ย? ไม่ลดค่ะ ปูเป็นผู้หญิงที่โอกาสไม่ได้วิ่งเข้าหาปู แต่ปูมีทุกวันนี้เพราะปูวิ่งเข้าหาโอกาส ตอนที่ปูเรียนจบกลับมาสาบานได้เลยว่าปูมีเงินแค่ 5 หมื่นบาทในบัญชี เพราะส่งตัวเองเรียนจนจบ ทุกวันนี้ปูมาอยู่ตรงจุดนี้ปูหาโอกาสในตัวเอง เพื่อสร้างความภูมิใจให้กับครอบครัวและตัวเอง และหารายได้ให้ครอบครัวเพราะจากประสบการณ์ชีวิตผู้หญิงถ้าไม่มีทางเลือก ถ้าเราผิดหวังมันจะเจ็บกว่าคนที่สามารถเลือกได้,ปูว่าค่อนข้างยากเวลาเห็นพ่อแม่ในโรงพยาบาล แต่เราเป็นมนุษย์มันไม่มีอะไรเที่ยงในโลกนี้ ปูจะไม่พูดว่าปูเผชิญสิ่งที่โหดร้าย คนอื่นเขาเจอมากกว่านี้ ไม่ใช่เรื่องปูที่สำคัญในโลก เราเป็นผู้ใหญ่วันนี้ยังไงก็ต้องมาถึง,พ่อแม่ห่วงมั้ยทำงานหนัก? ปูทำทุกอย่างให้ถึงที่สุด เต็มที่ และภูมิใจกับมัน แม่ปูเป็นคนอ่างทอง เวลาไปงานอินเตอร์หรือไปคานส์ แม่ส่งรูปมาปูรู้ว่าเขาภูมิใจ พูดแล้วน้ำตาคลอนะ I dont การทำให้พ่อแม่ภูมิใจนี่ Its big thing นะ,พ่อได้พูดมั้ยว่าอยากจะมีเวลาอยู่กับปูมากๆ ? พ่อเป็นคนบอกว่าไม่ให้กลับ เค้าเป็นคนที่สู้มาก ตั้งแต่เลี้ยงลูกมาเค้าเลี้ยงลูกให้เป็นคนแกร่ง เลี้ยงลูกให้ดูแลตัวเองได้ เลี้ยงลูกให้มีวินัย พ่อบอกว่าให้จัดการธุระของตัวเองให้เสร็จค่อยกลับมา ตอนนี้ไม่มีอะไรน่าเป็นห่วง? ไม่มีแล้วค่ะ ทุกคนไม่ต้องห่วง วันที่ 16 ปูจัดงานกาลากับ UN พ่อน่าจะมานั่งได้ ปูหวังจริงๆ อยากให้เป็นอย่างนั้น,หัวใจพ่อแข็งแรงแล้วหัวใจปูล่ะ? ใน 8 เดือนที่ผ่านมา อย่างที่เห็นปูทำงานค่อนข้างหนัก ในฐานะดารา ผู้หญิงที่ทำงานมนุษยธรรม งานสังคม ปูทำได้ดี แต่ในฐานะคนรักปูทำไม่ดีเท่าที่ควร คุณแมทพยายามสื่อมาหลายเดือนแล้วว่าปูเย็นชา ปูโหมงานหนัก,แต่ปูก็อธิบายว่าปูเป็นคนที่เลี้ยงดูตัวเองมาโดยตลอด ต้องอาศัยอาชีพนี้ทำตามความฝัน เลี้ยงดูตัวเอง คุณแมทจะวางงานของเค้าที่หลังงานปู จะวางงานปูก่อนเป็นหลัก เพราะอยากให้ปูประสบความสำเร็จ,แล้วเค้าหมดหนทางที่จะสื่อบอกปูว่าจะทำอย่างไรให้ปูเข้าใจว่าชีวิตนี้เราเป็นมนุษย์ เป็นผู้หญิงที่ไม่จำเป็นจะต้องสตรองตลอดเวลา ปูว่าปูตอบตรงแล้วนะ คือเค้ามาแอบอ่านสัมภาษณ์ปู เราก็จะตอบว่าดูใจกัน คุยกัน , , แฟนปูสอนปูว่า คนเรามีอาชีพที่ประสบความสำเร็จ แต่ขาดคนรักมันจะไม่มีความสุข ในเหตุการณ์ที่เค้าลบรูป เค้าพยายามสื่อกับปู เพื่อให้ปูตื่น (ยิ้ม) ซึ่งมันอยู่ที่ตัวปู ที่จะรับผิดชอบและแก้ไข ในฐานะ ไปรยา ผู้หญิงที่เค้าชอบ , , จริงๆ แล้วความสัมพันธ์เรา คือเราเป็นแฟนกันค่ะ เรารักกันมาสักพักนึงแล้ว นี่ตรงที่สุดแล้วนะในวงการบันเทิง,หลักๆ ที่มีปัญหาเพราะไม่มีเวลาหรือว่าสถานะไม่ชัดเจน? สถานะชัดเจน แต่อย่างที่บอกในวงการบันเทิงเราก็รักษาภาพลักษณ์ในการตอบแต่ก็ไม่ได้เสียหายอะไร และปูก็ตรงมาตลอด จะตรงอีกหน่อยคงไม่เป็นไร,ถามว่าบ้างานจริงมั้ย ก็บ้างาน ปูปฏิเสธไม่เป็น เพราะปูเคยอยู่ในช่วงที่ไม่มีงานติดต่อมาเลย ปูดิ้นรนให้คนโทรมา ดิ้นรนให้คนสัมภาษณ์ แต่พอวันนี้มีโอกาสปูไม่มีทางที่จะปฏิเสธ พูดได้เต็มปากเลย , , แต่ข้อเสียของตรงนี้คือความที่เราเป็นมนุษย์ และการเป็นผู้หญิง ยอมรับว่าอยากมีครอบครัว อยากมีความรัก แต่ก็มีอาชีพในเวลาเดียวกัน นั่นคือสิ่งที่คุณแมทสอนปู วันนี้ปูเลยกล้าออกมารับผิดชอบต่อคนที่เรารัก,ตอนนี้เค้าน่าจะโอเค ที่เค้าไม่มาเมืองไทยเพราะคิดว่าปูจะย้าย แต่งานปูรุ่ง ปูยังต้องรับงานที่นี่อยู่ เดี๋ยวเค้าจะมา,เค้าจริงจังและมองเรื่องอนาคตแล้ว? ก็มองค่ะ แต่ตอนนี้ปูต้องแก้ไขความเป็นผู้หญิงของปู และอย่างที่บอก ผู้หญิงสตรองไม่ใช่ผู้หญิงที่ปฏิเสธความรักอย่างเดียว แต่เป็นผู้หญิงที่กล้าเผชิญความจริงและรับผิดเมื่อตัวเองผิด,และเป็นผู้หญิงที่ดูแลตัวเองได้ กล้าเลือกและกล้าพูดในสิ่งที่ตัวเองอยากพูด ตราบใดที่ไม่ทำร้ายใคร ตอนนี้สถานภาพของเราเหมือนเดิม เค้าเป็นคนสำคัญพอๆ กับงานและครอบครัวของปูค่ะ,ปูยังจะลุยกับงานอยู่ เพราะปฏิเสธคุณค่าของเงินของงานไม่ได้ แต่ก็อยากมีครอบครัวและมีคนรัก มันอยู่ที่ตัวปู ที่จะรับผิดชอบและแก้ไข.
ปู ไปรยา งดตอบเรื่องโอเมก้า ร่อนจดหมายปลดกลางอากาศ บอกได้ชี้แจงผ่านสื่อไปแล้ว ตอนนี้ให้ทีมทนายจัดการให้อยู่ หากมีความคืบหน้าจะแจ้งให้ทราบ ส่วนเรื่องความรักกับแมทธิว เป็นเพราะตนทำงานหนัก ทำให้ฝ่ายชายต้องเตือนด้วยการลบรูป 
ปู ไปรยา โดนปลดฟ้าผ่า,โอเมก้า ปลด ปู,ปู เลิก แมทธิว,ปู ไปรยา เลิก แมทธิว,ปู ไปรยา พ่อป่วย,ดารา